2. pielikums

projektu iesniegumu atlases nolikumam

**Projekta darbību apraksts**

Dokumentā sniegto informāciju projekta iesniegumā neatkārto. Ja nepieciešams, projekta iesniegumā norāda atsauci uz konkrēto dokumenta sadaļu.

**Saturs**

[1. Alternatīvu salīdzinājums 2](#_Toc179466219)

[2. Projektā izbūvējamās infrastruktūras apraksts 2](#_Toc179466220)

[3. Sabiedrības izglītošanas un vides apziņas celšanas pasākumu plāns 4](#_Toc179466221)

# Alternatīvu salīdzinājums

Atbilstoši regulas Nr. 651/2014[[1]](#footnote-2) 47. panta 7. punkta trešajai daļai apraksta **un pielikumā pievieno dokumentārus pierādījumus** (piemēram, nozares eksperta[[2]](#footnote-3) izvērtējums), ka tad, **ja atbalsts nebūtu piešķirts, ieguldījums netiktu veikts**, piemēram, šādu iemeslu dēļ:

* tirgus nepilnības Latvijā;
* otrreizēju izejvielu pieprasījuma kritums;
* otrreizēju izejvielu cenu izmaiņas;
* citi projekta iesniedzēja sniegti pierādījumi.

# Projektā izbūvējamās infrastruktūras apraksts

Aprakstā norāda:

* **vai plānots** konkrētās pašvaldības teritorijā **paplašināt pakalpojuma pārklājumu un** **nodrošināt dalītās vākšanas pakalpojuma pieejamību** lielākam sabiedrības lokamjau **kādam esošam dalīti vāktam atkritumu veidam vai ieviest jaunu, līdz šim dalīti nevāktu, atkritumu veidu dalīto vākšanu pašvaldībā, vai veikt abas minētās darbības**;
* informāciju par **plānoto atkritumu savākšanas[[3]](#footnote-4) viedo vai pazemes konteineru veidu, to tilpumu, tajos plānoto dalīti savācamo atkritumu veidu**, t.i., lai būtu skaidri definēts, kādi konteineri tiks iegādāti kādam dalīti vākto atkritumu veidam un kuras pašvaldības teritorijā tie tiks izvietoti.

***Tabula var tikt izmantota kā piemērs konteinera aprakstam:***

|  |  |
| --- | --- |
| Viedā vai pazemes konteinera veids | *Pazemes vai daļēji iedziļinātajiem konteineriem jābūt izgatavotiem no kvalitatīviem un izturīgiem materiāliem, ilgtspējīgiem, izturīgiem pret mehāniskiem bojājumiem un vandālismu.* |
| Konteinera tilpums | *Konteinera izmērs nosakāms atbilstoši plānotajam atkritumu apjomam un pašvaldībā noteiktajam atkritumu izvešanas biežumam.* |
| Dalīti savācamo atkritumu veids | *Atkritumu veids nosakāms,* ***norādot atbilstošu klasi*** *no Ministru kabineta 2011. gada 19. aprīļa noteikumu Nr. 302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma* |
| Komplektācija | *Konteiners, vāks ar atverēm, maiss vai cilindriska tvertne*  |
| Konteinera raksturojums | *Ārējais karkass izgatavots no atbilstoša materiāla, pilnīgi hermētisks izņemot augšējo atveri, triecienizturīgs, noturīgs un piemērots Latvijas klimatiskajiem laika apstākļiem*  |
| Konteinera vāks | *Izgatavots no atbilstoša materiāla, triecienizturīgs, noturīgs un piemērots Latvijas klimatiskajiem laika apstākļiem. Vākā izveidota speciāla lūka atkritumu izmešanai ar vāka noturēšanas mehānismu. Vāks ir 100% ūdensnecaurlaidīgs un noturīgs pret UV stariem.* *Atbilstoši pasūtītāja prasībām var būt aprīkots ar piekļuves ierobežojošiem elementiem, lai nodrošinātu, ka to izmanto tikai plānotais klientu loks.*  |
| Konteinera vairākkārtīgi lietojams, noņemams atkritumu maiss vai cilindriska tvertne | *Izgatavots no izturīga polipropilēna vai cita analoga materiāla. Cilindriskās iekšējās tvertnes materiāls – cieta plastmasa vai tērauds* |
| Konteinera iebūve | *Atbilstoši ražotāja tehniskajiem risinājumiem* |
| IT aprīkojums (tikai viedajiem konteineriem)  | *Tiešsaistes monitorings, iebūvēti IoT (Internet of Things) vai analogi sensori, atkritumu uzskaites automatizācija* |

* **ja plānota atkritumu savākšanas laukuma izbūve (bez konteineru iegādes)**, sniedz laukuma darbības aprakstu, norādot, **kādus atkritumu veidus – gan normatīvajos aktos paredzētos[[4]](#footnote-5), gan, ja attiecināms, citus dalīti vāktus atkritumus - savāks** **laukumā** **un kas plāno sniegt atkritumu dalītās savākšanas pakalpojumu.**
* Projekta attiecināmo izmaksu ietvaros nav iekļaujama laukuma aprīkošana ar dalītās vākšanas konteineriem. Jāņem vērā, ka projekta iesniedzējs projekta īstenošanas teritorijā var nesniegt atkritumu dalītās savākšanas pakalpojumu (piemēram, projekta iesniedzējs ir pašvaldība, kas vēlas izveidot šķirošanas laukumu, ko plānots nodot apsaimniekošanai atkritumu apsaimniekotājam, kas normatīvajos aktos noteiktajā kārtībā ir izvēlēts sniegt atkritumu apsaimniekošanas pakalpojumu attiecīgajā pašvaldībā).
* informāciju **par kopējo dalīti vākto sadzīves atkritumu apjomu tonnās gadā (t/gadā), kam projektā paredzēts rast turpmāku pielietojumu** un to pārstrādes produkti un materiāli tiks atgriezti saimnieciskā apritē vai atkritumi tiks reģenerēti (t.i., atkritumi tiks nodoti sagatavošanai pārstrādei un reģenerācijai un / vai pārstrādāti vai reģenerēti attiecīgu piesārņojošās darbības atļauju saņēmuša komersanta apsaimniekotās iekārtās), tādējādi samazinot iespēju tiem tikt apglabātiem.
* **Ja projektā paredzēta vairāku veidu atkritumu dalīta vākšana (piemēram, sadzīves un videi kaitīgo preču atkritumu), šeit norāda tikai sadzīves atkritumu apjomu.** Citu atkritumu veidu, kas nav sadzīves atkritumi, svaru (t/gadā) rēķina kopā ar sadzīves atkritumiem projekta rezultāta rādītāja vajadzībām.
* *Atkritumu veids nosakāms, norādot atbilstošu klasi no Ministru kabineta 2011. gada 19. aprīļa noteikumu Nr. 302 “Noteikumi par atkritumu klasifikatoru un īpašībām, kuras padara atkritumus bīstamus” pielikuma. Ja dažādiem atkritumu veidiem (klasēm) ir dažāda pārstrādes produktu un materiālu atgriešanas apritē vai reģenerācijas apjoma vērtība,* ***procentuālo vērtību nosaka pēc vidējā procentuālā rādītāja atkritumu grupas kopumā****.*
* **Dalīti vākto sadzīves atkritumu, kuriem tiek rasts turpmāks pielietojums, apjomam projektā ir jāsasniedz vismaz 60 % apmēru no savāktā atkritumu daudzuma.**
* informāciju (ja attiecināms, norādot Būvniecības informācijas sistēmas lietas numuru), **par kurām projekta ietvaros plānotajām būvniecības darbībām:**
	+ **būvatļaujā, apliecinājuma kartē vai paskaidrojuma rakstā ir veikta būvvaldes atzīme par projektēšanas nosacījumu izpildi;**
	+ **ir paziņojums par būvniecību;**
	+ **izsniegta rakšanas atļauja;**
	+ **saņemta būvvaldes izziņa, kas apliecina, ka iepriekš minētie dokumenti nav nepieciešami.**

# Sabiedrības izglītošanas un vides apziņas celšanas pasākumu plāns

**Plānā ietver dažāda veida darbības**, piemēram:

* informatīvā kampaņa dažādām mērķauditorijām par atkritumu pareizas apsaimniekošanas nozīmi, patērētāju kultūras ietekmi uz apkārtējo vidi;
* izdales materiāli pašvaldībām un to iedzīvotājiem par iespējām veicināt atkritumu rašanās novēršanu, ilgtspējīgu produktu izvēli, atkritumu dalītas vākšanas un šķirošanas nozīmi un to, kā tas kopumā ietekmē atkritumu pārstrādes efektivitāti un pārstrādes produktu,
* tiešsaistes informatīvie materiāli izvietošanai finansējuma saņēmēja, pašvaldību, atkritumu apsaimniekotāju vietnēs par projekta būtību un tā pozitīvo ietekmi, iespējām veikt atkritumu pārstrādi uz vietas Latvijā, ievērojot “pašpietiekamības un tuvuma” principu u.c.

Sniedz informāciju par sabiedrības izglītošanas un vides apziņas celšanas **paredzētā finansējuma apmēru, kas ir vismaz 5 % no projekta kopējām attiecināmajām izmaksām** (atbilstoši MK noteikumu 21.4.2. apakšpunktam).

**Plānā netiek ietverti obligātie publicitātes pasākumi un to izmaksas**, kas jānodrošina saskaņā ar normatīvajiem aktiem par kārtību, kādā 2021.–2027. gada plānošanas periodā publisko informāciju par projektiem un nodrošina Eiropas Savienības fondu publicitātes, saziņas un vizuālās identitātes prasību ieviešanu un MK noteikumu 21.4.1. apakšpunktu.

Plānā paredzētās darbības veic projekta īstenošanas laikā līdz noslēguma maksājuma pieprasījuma iesniegšanai sadarbības iestādē.

1. <http://eur-lex.europa.eu/eli/reg/2014/651/oj/?locale=LV> [↑](#footnote-ref-2)
2. eksperts ir no projekta iesniedzēja neatkarīgs, un spēj sniegt datos balstītu izvērtējumu par atkritumu apsaimniekošanas nozari. Ieteicams, ka ekspertam ir atbilstoša izglītība inženierzinātnēs vai dabaszinātnēs. Projekta iesniedzējs par eksperta kompetenci var pārliecināties, piemēram, ņemot vērā tā pieredzi pēdējo piecu gadu laikā padziļinātas ekspertīzes pētījuma vai izvērtējuma veikšanā atkritumu apsaimniekošanas jomā, kurā izmantotas kvalitatīvās un kvantitatīvās pētījumu metodes. Dalība nozares profesionāļu organizācijās Latvijā var būt kā papildu pierādījums, ka izvēlētais eksperts pārzina aktualitātes arī nacionālā līmenī. [↑](#footnote-ref-3)
3. Saskaņā ar Atkritumu apsaimniekošanas likuma 1. panta devītajā punktā noteikto “atkritumu dalītā savākšana” ir atkritumu savākšana, atsevišķi nodalot atkritumus pēc to veida un īpašībām, lai veicinātu atkritumu sagatavošanu reģenerācijai vai apglabāšanai, kā arī reģenerāciju vai apglabāšanu. [↑](#footnote-ref-4)
4. **Atkritumu veidi, kam jānodrošina savākšana un uzglabāšana atkritumu dalītās vākšanas laukumā ir nosaukti Ministru kabineta 2016. gada 13. decembra noteikumu Nr. 788 “Noteikumi par atkritumu savākšanas un šķirošanas vietām” 10.2. un 12.4. punktā:** bioloģiski noārdāmie atkritumi; dārzu un parku atkritumi; plastmasas atkritumi; izlietotais plastmasas iepakojums; koksne un izlietotais koka iepakojums; papīrs un kartons, izlietotais papīra un kartona iepakojums; izlietotais stikla iepakojums; cita veida stikla atkritumi; metāla iepakojums; sadzīvē radušies bīstamie atkritumi; smēreļļas, svinu saturoši elektriskie akumulatori, elektriskie akumulatori (niķeļa–kadmija, dzelzs–niķeļa), galvaniskie elementi, galvaniskās baterijas un citi elektriskie akumulatori, visu veidu riepas, eļļas filtri, elektrisko un elektronisko iekārtu atkritumi, arī liela izmēra dzesēšanas iekārtas, saldētavas un ledusskapji, gāzizlādes spuldzes; tekstilizstrādājumu atkritumi. [↑](#footnote-ref-5)